Auswirkungsverzerrung

Inde Psischologie vunde emotionelle Voaheasache kendma de Auswiagungsvazerrung (uff Englisch Impact Bias). Dodebai gehds um die Tendenz vunde Laid, zukinfdische Gfiehl inde Dauwa und inde Indensideed zu iwwaschädze. So ä zukinfidisches Eraigniss kennd zum Baischbiel die Drennung vum Ejegadde odda de Valuschd vunde Eawed soi.D. T. Gilbert, E. C. Pinel, T. D. Wilson, S. J. Blumberg, T. P. Wheatley, Immune neglect: A source of durability bias in affective forecasting, Journal of Personality and Social Psychology, Vol. 75, No. 3, 1998, S. 617–638

 Baischbiel 
Inna Schdudje hoddma Laid beobachd, wuma fa ä Voaschdellungsgschbräsch in zwee Grubbe uffg'deeld kabd hodd. Ä Grubb middna uufäre Endschaidungsbedingung, wus vunem änzigschde MBA-Schdudend abkonge hodd, ob ma oigschdelld wead odda nedd. Die onnare Grubb middna färe Endschaidungsbedingung, wu die Endschaidung oigschdelld zu werre vunna Grubb vun MBA-Schdudende abkonge hodd. Inde easchde Grubb hodd also änna allä endschiede unn inde zwedde Grubb hoddma iwwas Schigsal vunde Kandidaade abgschdimmd. Donn hoddma bschdimmde Deilnehma g'wehld um voaheazusaache wie die sisch fiehle deden, wonnsede Job krischen odda nedd krischen,
uumiddelba nochdemse eafahre hawwen, obse oagschdelld odda gfaijad worre sinn. Unn donn hawwense schedze misse, wiese sisch zee Minudde nochde Nochrischd fiehle deden. Nochem Voaschdellungsgschbräsch hoddma alle Dailnehme än Brief gewwe, wuman gsachd hodd, dasse nedd fade Job ausgsuchd worre sinn. Unn donn hoddman än Frocheboche gewwe, wumiddse iwwa ihr aachebligglisches Gliggsgfiehl hawwen b'rischde misse. Zee Minudde schbeda hawwense donn än onnare Frocheboche krischd, wuse nomol iwwa ihr aachebligglisches Gliggsgfiehl hawwen b'rischde misse.
Die Voaheasaache vunde Dailnehme vun baide Grubbe sinn uugfähr glaisch g'wesd in wasse uumiddelba und zee Minudde schbeda gfiehld hawwen. Baide Grubbe hawwen ja guud voaheagsachd, wiese sisch uumiddelba nochde Absach fiehle deden. Awwa in baide Grubbe hawwense sisch noch zee Minudde bessa gfiehld, als wieses gmäänd kabd hawwen.

 Grind 
Grind fas Uffdrede vunde Auswiagungsvazerrung sinn

Missvaschdendniss vun zukinfdische Eraigniss:
Baide Voaheasaach, wie sich ä Eraigniss uffs Gfiehl auswiage dud, sinn Eraigniss, wuma noch nedd ealebd kabd hodd, bsondas schwierisch oizuschedze.

Uugenauwe Theorije:
Die Laid hawwen kuldurelle Theorije uffgschdellt unn Eafahrungen gmachd, wun Oifluss dodruff hawwan, wie sisch ebbes uff unsa Gfiehl auswiage dud. Zum Baischbiel klawen inde weschdlische Weld viel Laid, dass Wohlschdond a Gligg hessd, obohlma jo a määnd, dass Geld nedd uubedingd a Gligg bringd.

Modiviade Vazerrung:
Wonn Laid midd schleschde Eraigniss zu due hawwen, machense meschlischewais Voaheasache, wu die Auswiagungen iwwaschedze dun unn grad Droschd odda Ongschd heavoarufe kennen. Ä Iwwaschedzung konn a b'nudzd werre, um die Auswiagunge vunnem Eraigniss abzuschwäche odda efacha zu mache, wonns donn nemme so exdrem ausseje dud, wie g'dengd.

Unna Korregdua (Vaongarung unn Oischdellung):
Laid vaongan Voaheasache wiese sisch grad fiehlen unn bassen des nedd so soagfeldisch oa.

Fokus:
Baide Voaheasach vunde Auswiagungen vunnem Eraigniss deng'gen Laid ofd blos ondes bschdimmde Eraigniss unn vagessen, dasses do'd'noch die Weld sisch weaida drehd unn vieles onnare a noch oidrede dud, desn Oifluss uffs Gliggsgfiehl hodd.

Uuembfindlischkaid:
S'hodd psischologsche Brozess wie die Ego-Abwehr, Dissonanfamindarung, selbschddienlische Voauadeel etc., wu die Auswiagungen vunnem schleschde Eraigniss gfiehld efacha machen.

 Kinna 
Jingschde Unnasuschunge daiden dodruff hie, dass Kinna im Alda vun 3, 4 unn 5 Joa schun än Auswiagungsvazerrung fa die Indensided vun ia zukinfdische schleschde Gfiehl hawwen, awwa nedd fa zukfindische schäne Gfiehl.S. Gautam, A. Bulley, W. von Hippel, T. Suddendorf, 2017, Affective forecasting bias in preschool children, Journal of Experimental Child Psychology, Vol. 159, Pages 175–184, doi: 10.1016/j.jecp.2017.02.005, pmid: 28288413, ISSN: 0022-0965L. Kopp, C. M. Atance, S. Pearce, 2017, 'Things aren't so bad!': Preschoolers overpredict the emotional intensity of negative outcomes, British Journal of Developmental Psychology Vol. 35, Issue 4 Pages 623–627, doi: 10.1111/bjdp.12210, pmid: 28901558, ISSN 0261-510X

 Gugschd a uff 
 Video of Gilbert discussing humans' failure to predict what makes us happy. Presented July 2005 at the TED Conference in Oxford, UK. Duration: 22:02
 J. Gertner, The Futile Pursuit of Happiness, The New York Times, 7. September 2003

 Vawais 

Kategorie:Deng'gfehla